text: Полицията отново разпръсна палатковия лагер на Орлов мост
  Начало Общество Политика Полицията отново разпръсна палатковия лагер на Орлов мост
  Свободно е и кръстовището пред Ректората на Софийския университет
  07:12 03.09.2020
  Екипи на полицията и жандармерията са премахнали палатковия лагер на Орлов мост в София. Това се вижда и от кадри, разпространени във Facebook, минути след 3 ч. Повторната блокада на Орлов мост продължи близо месец.
  От Центъра за градска мобилност потвърдиха, че имат готовност да възстановят движението на автобусните и тролейбусни линии.
  Полицаите за втори път изнасят палатки и разбутват наредените елементи от градската среда. Още в първите дни на протеста полицията премахна лагера на Орлов мост, но на следващия ден той се завърна, и премиерът Бойко Борисов обясни, че е разпоредил на полицията повече да не го пипа.
  Видео на премахването на лагера, който за едни бе символ на протеста, а за други - досадна блокада на ключов булевард в центъра на столицата, бе пуснато от младежката организация на "Да, България".